મેડિક્લેઈમ ઉતારનારી વીમા કંપની દર્દીને આલ્કોહોલિક ડિસિઝ હોવાનું માનીને મેડિક્લેઈમ ચૂકવવામાંથી છટકી નહીં શકે. આવો મહત્વનો આદેશ સુરતની ગ્રાહક કોર્ટે આપ્યો છે. મોરાભાગળની બે બાળકોની માતાએ પતિને બિમારીમાં ગુમાવ્યો અને વીમા કંપનીએ ક્લેઈમ પણ નામંજૂર કર્યો હતો. જોકે, એડવોકેટ શ્રેયસ દેસાઈની મદદથી લડેલા કાનૂની જંગમાં સફળતા મળી છે. સુરત ગ્રાહક કોર્ટે મહિલાના પરિવારને બે લાખ રૂપિયા વ્યાજ સાથે ચૂકવવા માટેનું વીમા કંપનીને ફરમાન કર્યુ છે.